**CONTRACT DE FURNIZARE DE PRODUSE**

**Nr. 28ESP din data 07.03.2023**

Prezentul *Contract de furnizare de produse*, (denumit în continuare „**Contract”**)*,* s-a încheiat

între:

***ELECTRIC STANDARD PREST SRL*** cu sediul în: *Simeria, str. Libertății nr. 39, jud. Hunedoara*, telefon: *0254261153*, fax: 0254261153, e-mail: [office@esp-solutions.ro](mailto:office@esp-solutions.ro) , număr de înmatriculare *J20/89/1997*, cod de înregistrare fiscală *RO9178894*, cont IBAN nr. RO58TREZ3665069XXX010129, deschis la ***Trezoreria Municipiului Deva*** reprezentată prin *Krech Stefan Alexandru ,* în calitate de administrator și denumită în continuare **„*Furnizor*”**, pe de o parte,

și

**INSPECTORATUL TERITORIAL DE MUNCĂ HUNEDOARA**, cu sediul în DEVA, str.Aleea Muncii, Nr.2, Județul Hunedoara, având cod unic de înregistrare fiscală 12311639, contul deschis la Trezoreria Deva nr. RO98TREZ23A680200710103X, reprezentată prin Bozdog Adrian Florin în calitate de Inspector șef ,denumită în continuare **,, Achizitor,,** pe de altă parte, denumite, în mod individual "***Partea***" și împreună, "***Părțile***"

au convenit încheierea prezentului *Contract*, astfel:

1. **Definiții**

În prezentul contract următorii termeni vor fi interpretați astfel:

* 1. contract - prezentul contract și toate anexele sale;
  2. achizitor și furnizor - părțile contractante, aşa cum sunt acestea numite în prezentul contract;
  3. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
  4. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
  5. servicii - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
  6. destinaţie finală - locul unde furnizorul are obligaţia de a furniza produsele;
  7. termenii comerciali de livrare vor fi interpretaţi conform INCOTERMS 2000 - Camera Internaţională de Comerţ (CIC);
  8. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;
  9. zi - zi calendaristică; an - 365 de zile.

1. **Obiectul *Contractului***

Obiectul prezentului Contract îl reprezintă furnizarea  **-** **echipamente IT suport pentru echipa de management (server central, echipamente de transport date și echipament de stocare în rețea) și serviciile asociate de proiectare, instalare și configurare rețea internă de comunicații date, inclusiv licențe software denumite** în continuare Produs, pe care Furnizorul se obligă să le furnizeze în conformitate cu prevederile din prezentul Contract, cu dispozițiile legale, aprobările și standardele tehnice, profesionale și de calitate în vigoare, la destinația finală Inspectoratul Teritorial de Muncă Hunedoara , Deva Aleea Muncii nr. 2 , jud. Hunedoara

**Prețul Contractului**

Achizitorul se obligă să plătească Furnizorului Prețul total convenit prin prezentul Contract pentru furnizarea Produselorcare fac obiectul prezentului Contract, în sumă de **68.694,10**lei (șaizecișioptdemiișasesutenouăzecișipatrușizecebani ), la care se adaugă TVA în valoare de **13.051,88** lei (treisprezecemiicincizecișiunușioptzecișioptbani ).

Prețul total al Contractului, inclusiv TVA, este în sumă de **81.745,98lei** (optzecișiunudemiișaptesutepatruzecișicincișinouăzecișioptbani).

Prețul Contractului este ferm și nu se ajustează.

1. **Durata Contractului**

Durata prezentului *Contract* este de 30 ***zile***  începând de la data intrării în vigoare a prezentului *Contract*, respectiv din data *07.03.2023* până în data *07.04.2023.*

1. **Documentele Contractului**

Documentele prezentului *Contract* se completează și se explicitează reciproc, sunt parte integrantă din *Contract* și sunt, în ordinea importanței lor, următoarele:

* Anexa 1 *- Oferta acceptată,*
* *Achiziția nr. DA* **32711232 din 03.03.2022.**

1. **Obligaţiile principale ale furnizorului**
2. Furnizorul se obligă să furnizeze și să pună în funcție produsele la standardele şi performanţele prezentate în oferta sa.
3. Furnizorul se obligă să furnizeze produsele in termenul agreat de la data semnării contractului, în conformitate cu prevederile prezentului contract.
4. Furnizorul se obligă să despăgubească achizitorul împotriva oricăror:
   1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi
   2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea specificațiilor tehnice întocmite de către achizitor.
5. Furnizorul se obligă să transmită factura fiscală pentru bunurile livrate în conformitate cu prezentul contract.
6. Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare.
7. **Obligaţiile principale ale achizitorului**
8. Achizitorul se obligă să recepţioneze produsele în momentul furnizării acestora la destinația finală.
9. Achizitorul se obligă să plătească preţul produselor către furnizor în termenul convenit, astfel: plata se va efectua in lei, după recepţia produselor la destinația finală, in termen maxim de ***90 zile*** de la data primirii facturii de către achizitor. Plata se efectuează cu ordin de plată în contul de trezorerie al furnizorului pe baza facturii si a procesului verbal de recepție a produselor.
10. **Sancţiuni pentru neîndeplinirea culpabilă a obligaţiilor**
11. În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a scădea, ca penalităţi, o sumă echivalentă cu o cotă procentuală de *0.01*% pe zi din preţul contractului.
12. În cazul în care achizitorul nu îşi onorează obligaţiile în termen de 28 de zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de *0.01*% pe zi din plata neefectuată.
13. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul reziliat de drept.
14. Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
15. **Recepţie, inspecţii şi teste**
16. Achizitorul, prin reprezentanții săi, are dreptul de a inspecta şi/sau de a testa produsele pentru a verifica conformitatea lor cu specificaţiile din oferta acceptată, anexă la contract.
17. Inspecţiile şi/sau testările la care vor fi supuse produsele, cât şi condiţiile de îndeplinire a recepţiei calitative se vor efectua prin verificarea conformităţii cu specificaţiile din oferta acceptată.
18. Achizitorul are obligaţia de a notifica, în scris, furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.
19. Inspecţiile şi testele din cadrul recepţiei calitative se vor face la destinaţia finală a produselor precizată la Art. 2 al prezentului contract.
20. Dacă vreunul din produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului, de a înlocui produsele refuzate.
21. Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.
22. Prevederile prezentului articol nu îl vor absolvi pe furnizor de obligaţia asumării garanţiilor sau altor obligaţii prevăzute în contract.
23. Furnizorul va transmite achizitorului documentele care însoţesc produsele după cum urmează: factura fiscală și certificatul de garanţie pentru fiecare produs.
24. Certificarea de către achizitor a faptului că produsele au fost livrate parţial sau total se face după recepţie, prin semnarea de procesului verbal de recepție de către reprezentanții săi autorizați.
25. Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.
26. **Ambalare şi marcare**
27. Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.
28. Toate materialele de ambalare a produselor, precum şi toate materialele necesare protecţiei coletelor (paleţi de lemn, cutii, foi de protecţie etc.) rămân în proprietatea achizitorului.
29. **Perioada de garanţie acordată produselor**
30. Furnizorul garantează că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul sunt cerute în mod expres de către achizitor) ori oricărei alte acţiuni sau omisiuni a furnizorului şi că acestea vor funcţiona în condiţii normale de funcţionare.
31. Perioada de garanţie acordată produselor de către furnizor este cea declarată în oferta acceptată, respectiv de **24 luni**.
32. Perioada de garanţie a produselor începe cu data recepţiei efectuate după livrarea acestora la destinaţia finală.
33. Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.
34. La primirea unei astfel de notificări, furnizorul are obligaţia de a remedia defecţiunea sau de a înlocui produsul în termen de de *20* zile lucrătoare de la data notificării, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care curge de la data înlocuirii produsului.
35. Dacă furnizorul, după ce a fost înştiinţat, nu reuşeşte să remedieze defectul în perioada de timp menţionată, achizitorul are dreptul de a lua măsuri de remediere pe riscul şi pe cheltuiala furnizorului şi fără a aduce niciun prejudiciu oricăror alte drepturi pe care achizitorul le poate avea faţă de furnizor prin contract.
36. **Ajustarea preţului contractului**
37. Pentru produsele livrate, plăţile datorate de achizitor furnizorului sunt cele declarate în oferta acceptată, anexă la contract, și indicate in prevederile Art. 3 al contractului.
38. Preţul contractului nu se ajustează.
39. **Amendamente**
40. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care nu au putut fi prevăzute la data încheierii contractului.
41. Orice act adițional va avea la baza documente justificative.
42. **Forţa majoră**
43. Forţa majoră este constatată de o autoritate competentă.
44. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
45. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
46. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
47. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.
48. **Soluţionarea litigiilor**
49. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
50. Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze prin adresarea la instanțele competente.
51. **Limba care guvernează contractul; Legea aplicabilă contractului**
52. Limba care guvernează contractul este limba română.
53. Contractul va fi interpretat conform legilor din România.
54. **Comunicări**
55. Orice comunicare între părţi, referitoare la îndeplinirea prezentului contract, trebuie să fie transmisă în scris.
56. Orice document scris trebuie înregistrat atât în momentul transmiterii, cât şi în momentul primirii.
57. Comunicările dintre părţi se pot face şi prin telefon, fax sau e-mail, cu condiţia confirmării în scris a primirii comunicării.
58. Comunicările referitoare la prezentul contract vor fi adresate la următoarele coordonate:

Pentru Achizitor:

telefon: *0254216157*

fax: *0254233670*

e-mail: itmhunedoara@itmhunedoara.ro

Pentru Furnizor:

telefon: 0723087889

fax:

e-mail: electric.standard.prest@gmail.com

1. *Contractantul* declară expres că a citit cuprinsul clauzelor contractuale și declară, în mod expres, că a înțeles și că acceptă pe deplin conținutul acestora precum și efectele lor juridice.

Prezentul *Contract* reprezintă voința liberă a *Părților* și se semnează de către acestea astfel cum au fost agreate clauzele *Contractului* și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.

Drept pentru care, *Părțile* au încheiat prezentul ***Contract*** azi, *07.03.2023* în număr de 2 exemplare (*două*) exemplare.

|  |  |
| --- | --- |
| **Pentru *Furnizor*,** | **Pentru *Achizitor*,** |
| **ELECTRIC STANDARD PREST SRL** | **INSPECTORATUL TERITORIAL DE MUNCĂ HUNEDOARA** |
| **Krech Ștefan Alexandru**  **Administrator** | **Inspector Șef**  **Adrian-Florin Bozdog**  **Șef serviciu E.R.U.A.I.**  **Adela-Daniela Codrin**  **Consilier Juridic**  **Marius Florin Brândușan**  **Control financiar preventiv propriu**  **Ana-Maria Gabor** |